Diari Oficial de la Generalitat Valenciana


Sumari del DOGV 4281, del 28-06-2002 (2002/7006)

RESOLUCIÓ de 10 de maig de 2002, del conseller d'Obres Públiques, Urbanisme i Transports, per la qual s'aprova definitivament el Pla de Reforma Interior Palleter del municipi de València.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7006


Data del document
:   10-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 10 de maig de 2002, del conseller d'Obres Públiques, Urbanisme i Transports, per la qual s'aprova definitivament el Pla de Reforma Interior Palleter del municipi de València. [2002/7006]
  
Vist l'expedient tramés per l'Ajuntament de València, referit al Pla de Reforma Interior Palleter del terme municipal de València, i de conformitat amb els següents,
  
Antecedents de fet
  
Primer
  
El projecte es va sotmetre a informació pública a través del procediment simplificat regulat en l'article 48 de la Llei 6/1994, de la Generalitat Valenciana, Reguladora de l'Activitat Urbanística, d'ara endavant (LRAU), on es van presentar onze al·legacions, i va ser aprovat provisionalment per l'Ajuntament de València amb data 29 de juny de 2001.
  
L'expedient va tindre entrada en el Registre de la Comissió Territorial d'Urbanisme de València amb data 6 de novembre de 2001.
  
Segon
  
El projecte consta de memòria informativa i justificativa i plànols d'informació i d'ordenació.
  
Tercer
  
L'Ajuntament de València té un Pla General d'Ordenació Urbana aprovat definitivament pel conseller d'Obres Públiques, Urbanisme i Transports el 28 de desembre de 1988.
  
Quart
  
La Comissió Territorial d'Urbanisme de València, en la sessió realitzada el dia 1 de febrer de 2002, va acordar informar favorablement sobre el Pla de Reforma Interior Palleter de València, i supeditar-ne l'elevació al conseller d'Obres Públiques, Urbanisme i Transports, per a la seua aprovació definitiva, fins que s'esmenara l'error no substancial detectat.
  
Cinqué
  
El director general d'Urbanisme i Ordenació Territorial, amb data 10 d'abril de 2002, una vegada presentada per l'Ajuntament de València la documentació d'esmena, va declarar complit l'Acord de la Comissió Territorial de València d'1 de febrer de 2002, i va donar per esmenat l'error que s'havia advertit i va proposar que s'elevara al conseller d'Obres Públiques, Urbanisme i Transports el citat Pla de Reforma Interior per a la seua aprovació definitiva.
  
Fonaments de dret
  
Primer
  
La tramitació ha sigut correcta, d'acord amb el que establix l'article 52, en relació amb els articles 46 i 48, de la LRAU.
  
Segon
  
La documentació està completa, als efectes del compliment del que preceptuen els articles 27 i 28 de la LRAU.
  
Tercer
  
Prèviament, i abans d'entrar a analitzar la concreta ordenació és necessari precisar que la disposició transitòria primera de la LRAU establix la possibilitat d'homologar els sòls a esta amb l'objecte d'adequar les seues determinacions a l'esmentada norma legal. Esta possibilitat ha de materialitzar-se sobre un àmbit territorial suficient per a definir de forma precisa la denominada ordenació estructural definida en l'article 17 de la LRAU; àmbit que, a la vista del punt 2 ?Abast territorial de l'homologació- de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística ha de ser tot el territorial municipal o un sector concret.
  
En el supòsit concret que ens ocupa s'observa que l'àmbit territorial per al qual es proposa l'homologació no obeïx al propi d'un sector amb la definició que es dóna en l'article 20 de la LRAU, sinó que es tracta d'una porció que forma part d'un àmbit major, però és que, per si calia, en apreciar la definició de l'ordenació, s'observa que no s'afecta elements que pogueren integrar-se dins de la xarxa estructural, la qual cosa ens induïx a concloure la improcedència en este cas d'homologar un àmbit territorial sobre el qual no es pot concretar el seu objecte (definir l'ordenació estructural a la qual es referix l'article 17 de la LRAU).
  
Quart
  
Quant al fons de l'assumpte, l'objecte del projecte és l'obertura del carrer Palleter fins a la seua intersecció amb el carrer Gabriel Miró, a més de suprimir-se el carrer Tarazona que deixa de ser vial per a convertir-se en parcel·la edificable.
  
Al mateix temps, es delimita una unitat d'execució en sòl urbà que abraça una superfície de 6.166,14 m².
  
La zona en qüestió està qualificada pel Pla General d'Ordenació Urbana com ENS 1, amb una alçària màxima de 6 plantes i una edificabilitat fixada per l'aplicació de les ordenances específiques.
  
La justificació de l'actuació es troba en la pròpia entitat de l'actuació, ja que suposa una transformació de la zona important, la qual cosa fa necessari arbitrar mecanismes que permeten distribuir els beneficis i càrregues.
  
El supòsit que es perseguix amb el Pla de Reforma Interior que ens ocupa és el que regula l'article 111.3.C) del Reglament de Planejament de la Comunitat Valenciana, o siga la delimitació d'una unitat d'execució no prevista en l'instrument de planejament general, a fi de garantir un correcte procés d'urbanització dels terrenys mitjançant una actuació integrada, i ha de coincidir l'aprofitament tipus amb l'edificabilitat mitjana de la unitat.
  
Aspecte, este últim, que va ser aclarit mitjançant documentació d'esmena remesa per l'Ajuntament de València el 4 d'abril de 2002.
  
Cinqué
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels Plans de Reforma Interior modificatius de l'ordenació estructural, de municipis de més de 50.000 habitants, de conformitat amb el que establix l'article 52 de la LRAU, en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vists els preceptes legals citats i la resta de general i pertinent aplicació, i de conformitat amb l'Acord de la Comissió Territorial d'Urbanisme de València, resolc
  
Aprovar definitivament el Pla de Reforma Interior Palleter del municipi de València.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del sendemà de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que puga interposar qualsevol altre recurs que estime oportú.
  
València, 10 de maig de 2002.- El conseller d'Obres Públiques, Urbanisme i Transports: José Ramón García Antón.